Ініцыятарамі ўтварэння бібліятэкі ў Астрамечава былі навучэнцы Пецярбургскага ўніверсітэта, браты Сяргей і Мікалай Раманскія – сыны астрамечаўскага святара, а таксама два іх сябра з горада Брэста – Сяргей Басякоў і Яўген Жуковіч. Карыстацца сродкамі з Паўленкаўскага фонда магчыма было толькі з дазволу губернатара на адкрыццё бібліятэкі і наяўнасці ў гэтай бібліятэцы кніг на 50 рублёў, або суму грошай – 50 рублёў. Пры такіх умовах душапрыказчык Ф.Ф. Паўленкава В.І. Якавенка пасылаў бібліятэцы дадаткова кніг на 50 рублёў, дазваляючы тым самым адкрыццё бібліятэкі.